《登灵兴山》
明代·吴宣

兴发曾论象帝先，歌来重上碧山巅。鲸鹏海若何非梦，鸡犬淮南未必仙。

特地风雷空过籁，际天花木殆初筵。商量万计都无赖，只有斯文一脉传。

作者简介：江西崇仁人，字师尼，号野庵。景泰四年举人，授左都督府经历。坐劾长僚不法，逮下狱，十年始得释。改中军都督府，升镇远知府，道病卒。有《野庵文集》。